**J E G Y Z Ő K Ö N Y V**

**Készült:** Ivád Községi Önkormányzat Képviselő Testület 2016. február 11-én (csütörtökön) du. 15.00-órakor megtartott nyílt ülésén.

**Jelen vannak:** Valyon László FIDESZ-KDNP polgármester

Ábelovszki Csaba képviselő

Tar Zoltán képviselő

Gulyás Benedek képviselő

Pétervári István képviselő

**Meghívottak:** Dr. Varga Attila jegyző

Braun József pénzügyi osztályvezető

Szalai Katalin jkv.

**Tanácskozási joggal megjelent:**

Hajdú Péter

**Valyon László FIDESZ-KDNP polgármester**

Köszönti az ülés résztvevőit, megállapítja az ülés határozatképességét. Az ülést megnyitja. Javasolja a meghívón feltüntetett napirendi pontokat sorrendben tárgyalják meg. A képviselők ezt a javaslatot egyhangúan elfogadták.

**NAPIRENDI PONTOK**

**1. Az önkormányzat 2016. évi költségvetésének megtárgyalása**

**2. Az önkormányzat 2016. évi munkatervének megtárgyalása**

**3.Az önkormányzat 2016. évi közbeszerzési tervének megtárgyalása és a 2015. évi összesített közbeszerzési statisztikájának elfogadása**

**4. Az Ivádi Napközi Otthonos Óvoda nyári zárva tartásának megtárgyalása**

**5. Kérdések, interpellációk**

**Napirendi pontok tárgyalása**

**Valyon László** **FIDESZ-KDNP polgármester**

Kérte, hogy térjenek rá az első napirendi pontra az önkormányzat 2016. évi költségvetésének megtárgyalására

**1. napirendi pont:**

**Ivád Községi Önkormányzat 2016. évi költségvetésének megtárgyalása.**

**Valyon László** **FIDESZ-KDNP polgármester**

A kiküldött anyagban mindenki olvashatta, hogy milyen tervekkel állink neki ennek az évnek.

Megkérem Braun József pénzügyi osztályvezetőt, hogy tájékoztassa a képviselőket, hogy tisztán lássanak a számadatokban.

**Braun József pénzügyi osztályvezető**

Az állami támogatások pozitívan változnak. A szociális keretet is megemelték. Úgy lett megtervezve a költségvetés, hogy nehogy fel nem használás miatt ne keljen visszafizetni valamilyen támogatást.

Nagyon jó hír, hogy az óvodának is megemelkedett a támogatása. A tavalyi 4.500.000,- hiány helyett az idén csak 1.500.000,- Ft lesz a hiány. Az óvoda most lett felújítva, itt jelentős dologi kiadást tudunk ezzel megspórolni. összességében javuló a költségvetés. Hiány van még, de a tavalyihoz képest a hiány csökkent.

Nézzük át a táblázatokat: Az iparűzési adó is magasabb, a gépjármű adó is kis mértékben emelkedett. A közmunkánál a munkabérek finanszírozása adott, a dologi kiadásban van eltérés.

Kiadásoknál bérek és a tisztelet díjak nem változnak. A polgármester bére sem változott.

A közvilágítási feladaton a tavalyihoz képest kevesebb a kiadás. A községgazdálkodási feladatok kiadásánál többet terveztünk. Minden olyan dolog, ami még hátralékban van azt beterveztem.

Az ingatlan vásárlásra az ez évi 1.000.000,- Ft-os részlet be van betervezve.

Szociális étkezés magasabbra volt tervezve, mert több étkező van a tavalyihoz képest.

Falugondnoki szolgáltatásnál a minimálbér változás be van tervezve.

Közfoglalkoztatással egyeztettünk a létszámban és azzal van a teljes éves bérköltség, de itt az állam megtéríti a teljes bért és járulékot.

Művelődési házban dologi kiadásban terveztünk rendezvényi költségeket, könyvtári szolgáltatást.

Sportnál is fenntartást terveztem, a köztemetőnél is fenntartási költséget terveztem.

Átadások is szerepelnek, a közös hivatalnál valamelyest csökken a beadandó. Az egészségügyi társulásokhoz kapcsolódó átadásoknál is van egy kisebb csökkenés. Szociálpolitikai ellátások csökkentek, mivel az FHT már nem az önkormányzat hatásköre.

Indokolási lapokat is megnézhetjük, azok vannak benne, amik a fő táblában.

Ennyit gondoltam volna elmondani. Nem tudom vannak-e kérdések.

**Gulyás Benedek képviselő:**

Hol szerepelnek a pályázati önrészek?

**Braun József pénzügyi osztályvezető**

Felhalmozási keretre most nem tervezünk, viszont a TOP-os pályázatok önrész nélküliek.

A pályázatokra csak akkor tervezhetünk, ha van konkrét pályázat beadva.

**Dr Varga Attila jegyző**

A nyertes pályázatokra általában előleget biztosítanak.

**Gulyás Benedek képviselő**

De a pályázat íróknak is kell fizetni.

**Dr. Varga Attila jegyző**

Az a pályázatból lesz megfinanszírozva.

**Valyon László** **FIDESZ-KDNP polgármester**

Elmondom tájékoztatásul, hogy a TOP-os pályázatban reményt adtak arra, hogy két pályázattal szerepeljünk. Ennek az előkészülete elkezdődött, az egyik a hivatal egész épületének az energetikai felújítása, szigetelés, fűtéskorszerűsítés. A másik a faluház korszerűsítése. A műszaki szakemberek azt javasolták, hogy mivel a falu házban nem tudunk költséget még felmutatni, viszont a fa üzem épületére be tudjuk adni a pályázatot.

Illetve van még egy lehetőség, a térfigyelő kamerával kapcsolatosan, ami önrész nélküli kb. 8 térfigyelő kamerát tudnának felszerelni.

Ez a cég, akik ezt csinálják, más pályázatokban is tudnak segíteni.

**Dr. Varga Attila jegyző**

Van még egy olyan jellegű pályázat a vidékfejlesztési programban, hogy a szennyvízre rá tudna Ivád is csatlakozni. Itt lehet beszállításra is pályázni, hogy bevigyék a szennyvizet a szennyvíztisztítóba, a kocsira is adnak támogatást.

Majd megnézem.

**Valyon László polgármester**

Péter esetleg valami kérdés?

**Hajdu Péter**

Ez lett volna kérdésem a csatornázással kapcsolatosan hogyan lehetne pályázni. De már elhangzott.

**Valyon László polgármester**

Ha nincs több kérdés javasolnám, hogy fogadjuk el a költségvetési rendeletet. Kérném a képviselőket, hogy kézfelnyújtással szavazzanak.

A jelenlévő képviselők mindegyike kézfelnyújtással elfogadta Ivád Község 2016. évi költségvetési rendeletét.

**Ivád Község Önkormányzat Képviselőtestületének**

**1/2016. (II. 12.) önkormányzati rendelete**

**az önkormányzat 2016. évi költségvetéséről**

Ivád Község Önkormányzatának Képviselőtestülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, figyelemmel az államháztartásról szóló 2011. évi CXCV törvény 23. §-ára, Ivád Község Önkormányzata 2016. évi költségvetéséről a következőket rendeli el:

**1. §**

Ivád Község Önkormányzatának Képviselőtestülete (a továbbiakban: Képviselőtestület) az önkormányzat 2016. évi költségvetésének

bevételi főösszegét: 111.570 ezer Ft-ban

kiadási főösszegét: 126.997 ezer Ft-ban

hiányát (bevételek és kiadások egyenlege): 15.427ezer Ft-ban

határozza meg.

A költségvetési hiány belső finanszírozására szolgáló

előző évi pénzmaradvány összege: 1.568 ezer Ft

ebből: - működési célú pénzmaradvány: 0 ezer Ft

- felhalmozási célú pénzmaradvány: 1.568 ezer Ft

(3) A költségvetési hiány külső finanszírozására szolgáló

Kiegészítő (rendkívüli) támogatás (működési) 13.859 ezer Ft

**2. §**

A 2016. évi költségvetés bevételeinek és kiadásainak összevont pénzforgalmi mérlegét az 1. melléklet tartalmazza.

**3. §**

(1) Az önkormányzat bevétele forrásonként a következők szerint oszlik meg:

Működési bevétel 8.550 ezer Ft

Sajátos működési bevétel 2.770 ezer Ft

Önkormányzat költségvetési támogatása 53.731 ezer Ft

Felhalmozási és tőkejellegű bevétel 1.324 ezer Ft

Végleges pénzeszköz átvétel, támogatás értékű bevétel 41.200 ezer Ft

Előző évi pénzmaradvány 1.568 ezer Ft

Intézményfinanszírozás (technikai) 17.854 ezer Ft

(2) Az (1) bekezdés szerinti bevételeket a 2. melléklet tartalmazza.

**4. §**

(1) Az önkormányzat kiadásait az alábbiak szerint határozza meg:

Önkormányzat működési kiadása 93.178 ezer Ft

ezen belül: személyi juttatások 50.523 ezer Ft

munkaadókat terh. jár. 9.345 ezer Ft

dologi jell. kiadások 33.310 ezer Ft

Végleges pénzeszköz átadás 13.346 ezer Ft

ezen belül: működési célú 13.074 ezer Ft

felhalmozási célú 273 ezer Ft

Felhalmozási kiadások 2.619 ezer Ft

Intézményfinanszírozás (technikai) 17.854 ezer Ft

(2) A kiadási előirányzatot a 3. melléklet részletezi.

**5. §**

Az önkormányzat kiemelt beruházási és felújítási előirányzata feladatonkénti felsorolását a 4. melléklet tartalmazza.

**6. §**

Az önkormányzat éves létszámkeretét (álláshelyeket) a rendelet 5. melléklete határozza meg.

**7. §**

Az önkormányzat állami hozzájárulásainak jogcímeit és összegeit a 6. melléklet tartalmazza.

**8. §**

(1) A képviselőtestület felhatalmazza a polgármestert, hogy döntsön az átmenetileg szabad pénzeszközök 3 hónapot el nem érő időtartamú lekötéséről.

(2) Az önkormányzatnál keletkező többletbevételek felhasználásáról a képviselőtestület dönt. Működési jellegű bevételi többletet a hiány csökkentésére használja fel. Felhalmozási jellegű többlet esetén tartalékba helyezi, melynek felhasználásáról később rendelkezik a testület.

(3) A képviselőtestület által jóváhagyott előirányzatok és költségvetési létszámkeretek közötti átcsoportosítást csak a képviselőtestület engedélyezhet, a kiemelt előirányzaton belül illetve létszámkereten belül az önállóan működő költségvetési szerv (az önkormányzatot is beleértve) a részelőirányzatokat – annak összegét nem érintve - önállóan módosíthatja.

(4) 2016. január 1-jétől e rendelet elfogadásának időpontjáig terjedő időtartamban a polgármester az önkormányzat költségvetését megillető bevételeket a hatályos jogszabályok szerint beszedte és az előző évi kiadási előirányzatokon belül a kiadásokat arányosan teljesítette. Az átmeneti gazdálkodás során beszedett bevételeket és teljesített kiadásokat e rendelet tartalmazza.

(5) A közfoglalkoztatással kapcsolatos kiadások elszámolásánál, az állam által nem fedezett költségek finanszírozását a Képviselőtestület a szociális juttatások keretének a terhére számolja el.

**9. §**

2016. évben Magyarország 2016. évi költségvetéséről szóló 2015. évi C. törvényben meghatározottak szerint:

a) A köztisztviselők illetményalapja 38.650 Ft.

b) A közalkalmazottak illetménypótlékának alapja 20.000 Ft.

**Záró rendelkezések**

**10. §**

Ez a rendelet a kihirdetését követő napon lép hatályba.

Ivád, 2016. február 11.

**Valyon László Dr. Varga Attila**

**FIDESZ-KDNP jegyző**

**polgármester**

**Valyon László** **FIDESZ-KDNP polgármester**

Térjünk át a második napirendi pont megtárgyalására, az önkormányzat 2016. évi munkatervének megtárgyalására.

**II. napirendi pont**

**Az önkormányzat 2016. évi munkatervének megtárgyalása.**

**Valyon László** **FIDESZ-KDNP polgármester**

A jegyző Úr összeállította a testületi ülések számát. De ez változhat, ahogy az események történnek. Aztán a közmeghallgatás időpontját is meg kell majd beszélnünk.

Szerintem ezt a beszámoló után lenne célszerű megtartani.

Áprilisban szerintem meg kéne tartani.

**Gulyás Benedek képviselő**

Szerintem nem kellene megvárni a beszámolót, ettől függetlenül csináljunk egy falu gyűlést.

Már most eltelt egy bizonyos idő után be kell számolni, hogy mi történt a faluban az eltelt időszakban.

Túl kell ezen lenni, mert az emberek kíváncsiak.

**Valyon László** **FIDESZ-KDNP polgármester**

Javaslom, hogy fogadjuk el a munkatervet. Kérem a képviselőket, hogy kézfelnyújtással szavazzanak az önkormányzat 2016. évi munkatervének elfogadására.

A jelenlévő képviselők egyhangúlag megszavazták a 2016. évi munkatervet.

**Ivád Község Önkormányzata Képviselőtestületének 1/2016 (II.11.) határozata**

**Ivád Község Önkormányzata Képviselőtestületének 2016. évi munkaterve**

|  |  |
| --- | --- |
| Ülés ideje | **Tervezett napirendek** |
| Február | **2016. február 15-ig**  **1.** Ivád Község Önkormányzata 2016. évi költségvetési rendeletének beterjesztése  Előterjesztő: polgármester  Napirendi pontot előkészítő bizottság: ---  **2.** Ivád Község Önkormányzata 2016. évi közbeszerzési tervének és 2015. évi összesített közbeszerzési statisztikájának elfogadása  Előterjesztő: polgármester |
| Április | **1**. Beszámoló Ivád Község Önkormányzata 2015. évi költségvetésének végrehajtásáról  Előterjesztő: polgármester  **2.** Ivád Község Önkormányzata 2015. évi éves ellenőrzési és éves összefoglaló jelentésének elfogadása  Előterjesztő: polgármester |
| Május | **1.** Beszámoló Ivád Község Önkormányzata 2015. évi gyermekjóléti és gyermek-védelmi feladatainak ellátásáról  Előterjesztő: polgármester  **2.** Beszámoló az Ivádi Óvoda munkájáról  Előterjesztő: polgármester, óvodavezető  **3.** Beszámoló a Pétervásárai Járás Többcélú Társulás munkájáról  Előterjesztő: polgármester  **4.** Közmeghallgatás |
| Június | **1.** Döntés a 2016/2017-es tanévkezdéshez nyújtandó beiskolázási támogatásról  Előterjesztő: polgármester  Napirendi pontot előkészítő bizottság: --- |
| Augusztus | Javaslat Ivád Község Önkormányzata 2017. évi belső ellenőri tervének összeállítására  Előterjesztő: jegyző |
| Szeptember | **2016. szeptember 15-ig**  Beszámoló Ivád Község Önkormányzata 2016. évi költségvetésének I. félévi végrehajtásáról  Előterjesztő: polgármester |
| November | **1.** Döntés a mikulás csomagról, és az idősek csomagjáról  Előterjesztő: polgármester |

Határidő: folyamatos

Felelős: Valyon László polgármester

**Valyon László** **FIDESZ-KDNP polgármester**

Térjünk át a harmadik napirendi pont megtárgyalására az önkormányzat 2016. évi közbeszerzési tervének megtárgyalására és a 2015. évi összesített közbeszerzési statisztikájának elfogadására.

**III. napirendi pont**

**Az önkormányzat 2016. évi közbeszerzési tervének megtárgyalására és a 2015. évi összesített közbeszerzési statisztikájának elfogadására.**

**Valyon László** **FIDESZ-KDNP polgármester**

Megkérem Dr. Varga Attila jegyzőt, hogy tájékoztassa a képviselőket.

**Dr. Varga Attila jegyző**

Tavalyi évről az óvoda közbeszerzése van benne, az idei évet akkor fogjuk látni, ha esetleg lesz olyan pályázat amire közbeszerzést kell kiírni. Akkor lehet módosítani a közbeszerzési tervet.

**Valyon László** **FIDESZ-KDNP polgármester**

Kérdezem a képviselőket, hogy van-e valakinek kérdése a napirendi ponttal kapcsolatban. Ha nincs kérem a képviselő testület tagjait, hogy szavazzuk meg a mellékelt határozati javaslatot.

A jelenlévő képviselők egyhangúlag megszavazták az önkormányzat 2016. évi közbeszerzési tervét és a 2015. évi összesített közbeszerzési statisztikát elfogadták.

**Ivád Község Önkormányzat Képviselőtestületének 2/2016. (II.11.) határozata**

Ivád Község Önkormányzat Képviselőtestületének 2016. évi összesített közbeszerzési tervét az alábbiak szerint fogadta el:

|  |  |  |  |  |  |  |
| --- | --- | --- | --- | --- | --- | --- |
| **A közbeszerzés tárgya és mennyisége** | **CPV kód** | **Irányadó eljárásrend** | **Tervezett eljárási típus** | **Időbeli ütemezés** | | **Sor kerül-e vagy sor került-e az adott közbeszerzéssel összefüggésben előzetes összesített tájékoztató közzétételére?** |
| **az eljárás megindításának, illetve a közbeszerzés megvalósításának tervezett időpontja** | **szerződés teljesítésének várható időpontja vagy a szerződés időtartama** |
| **I.Árubeszerzés** | --- | --- | --- | --- | --- | --- |
| **II. Építés** | --- | --- | --- | --- | ---- | ---- |
| **III. Szolgáltatás-megrendelés** | --- | --- | --- | --- | --- | --- |
| **IV. Építési koncesszió** | --- | --- | --- | --- | --- | --- |
| **V. Szolgáltatási koncesszió** | --- | --- | --- | --- | --- | --- |

Határidő: azonnal

Felelős: polgármester, jegyző

**Valyon László** **FIDESZ-KDNP polgármester**

Térjünk át a negyedik napirendi pont megtárgyalására

**IV. napirendi pont**

**Az ivádi Napköziotthonos Óvoda nyári zárva tartásának meghatározása.**

**Valyon László** **FIDESZ-KDNP polgármester**

Itt az óvónővel egyeztettünk, hogy, hogy legyen a zárva tartás. Ezt a törvény írja elő. A szabadságokat is ki kell adni.

**Dr. Varga Attila jegyző**

Fontos itt bejelenteni, hogy a szünidei gyermekétkeztetést a rászorult hátrányos helyzetű gyermekeknek biztosítani kell. Erre a kérelem formanyomtatványt megcsináltuk. A rászorultaknak kiküldjük, hogy aki igényli a nyomtatványon be tudja jelenteni az igényét.

Ezt az önkormányzatnak meg kell oldani az állam ezt megtéríti.

**Valyon László** **FIDESZ-KDNP polgármester**

Ezt meg fogjuk oldani az ebédet a rászorultak közül, aki igényli biztosítani fogjuk.

Kérem, hogy fogadjuk el a napközi otthonos óvoda nyári zárva tartásának időpontját és hozzuk meg a határozatot.

A jelenlévő képviselők egyhangúlag elfogadták az ivádi napközi otthonos óvoda nyári zárva tartását.

**Ivád Község Önkormányzat Képviselőtestületének 3/2016. (II.11.) határozata**

1. Ivád Község Önkormányzat Képviselő-testülete az ivádi Napköziotthonos Óvoda nyári zárva tartását 2016. július 18-tól 2016. augusztus 31-ig határozza meg.

2. A Képviselőtestület felhívja az óvodavezető figyelmét arra, hogy az 1. pontban meghatározott időpontról a szülőket legkésőbb 2016. február 29-ig tájékoztassa.

Határidő: 2016. február 29.

Felelős: óvodavezető

**Valyon László** **FIDESZ-KDNP polgármester**

Térjünk át az ötödik naprendi pontra a kérdések, interpellációkra

Megkérem a képviselő urakat, hogy ha van javaslatuk, ötleteik azt írásban adják be. Tartanánk ilyenkor egy munkaértekezletet és azt a testület elé terjesztenénk.

Szeretném elmondani, hogy csináltunk egy színjátszó csoportot. A március 15-i ünnepségre már tanulják is a szerepet.

Különösen fontos a szabadidős tevékenység. Gondoltam, hogy csinálni kellene egy sport napot, családi napot. Tavaly volt a tűzoltó szakkör, ezt is folytatni kéne.

A vízátereszeket is ki kellene pucolni összefogással ezt meg tudnánk csinálni.

Az Ady úton nagyon nagy a szemét, voltam kint behívattam a kisebbségi önkormányzat vezetőjét. Vettünk szemetes zsákokat. A PEVIK Kft-vel megbeszéltem, hogy elszállítják az összegyűjtött szemetet, de nem hajlandóak az ott lakók zsákokba szedni a szemetet.

Az Ady úton a vízelvezetést is meg kell oldani, mert az erdőről, ahogy a fát behordják, a sarat felhordják az útra. Intézkedni kell erre is, hogy az utat vagy lezárjuk vagy ha átjárnak rajta akkor utána azt tegyék rendbe.

Másik gondolatom, hogy több településen a templomokat megvilágítják. Szép elhelyezkedésű a templomunk, mit szólnátok hozzá, hogy ha kivilágítanánk a templomot.

**Abelovszki Csaba alpolgármester**

Nagyon jó ötlet támogatom.

**Valyon László** **FIDESZ-KDNP polgármester**

Az Érv művezetőjével beszéltem. Mindenki tudja, hogy ha csőtörés van akkor Ivádon elmegy a víz. Nagy Péter elmondta, hogy a vásártérnél rá tudnánk csatlakozni a vízvezetékre. Nem tudjuk, hogy nyáron is milyen időjárás lesz, de az itt lévő kút kapacitása nagyon kevés.

A biztonság kedvéért a rendszeren rajta kéne lenni, mert ha ezt a kutat is csinálni kell, akkor a település víz nélkül maradhat. A lajtos kocsi csak egy–két órára megoldás, de fontos az ivóvíz ellátás megoldása.

**Dr. Varga Attila jegyző**

Az ÉRV-től kaptok a rendszerhasználati díjat, így velük is lehetne közösen valami tervet készíttetni.

**Braun József pénzügyi osztályvezető**

Meg kell nézni a pályázatokat, mert Pétervásárán is volt közös pályázat az ÉRV-vel és önrész nélkül ki tudták alakítani az új rendszert a vásártérig. Kb. 2 km-t kellene kiépíteni a rácsatlakozáshoz.

**Dr. Varga Attila jegyző**

Van még egy nagyon fontos bejelentésem. A Molnár Csabától megvásárolt Ivád, Patak sor 1. szám alatti ingatlanhoz ajándékba kapott a település egy szántót a 080 hrsz-út. Annak idején erről nem született döntés. Most hogy a végleges ajándékozási szerződést meg tudjuk kötni kell hoznunk egy határozatot, hogy a képviselők elfogadják az ajándékot. És benne kell lennie, hogy közfoglalkoztatásba lesz felhasználva az ingatlan.

**Valyon László** **FIDESZ-KDNP polgármester**

Igen ez nagyon fontos, mert beszéltem az ügyvéddel és az ajándékozási szerződés megkötéséhez feltétlenül szükséges a testület jóváhagyása.

Kérem a jelenlévő képviselőket, hogy kézfelnyújtással szavazzák meg, hogy a végleges ajándékozási szerződés megkötésére felhatalmaznak.

A jelenlévő képviselők kézfelnyújtással egyhangúlag megszavazták, hogy az ivádi 080 hrsz-ú szántó megnevezésű ingatlan ajándékozási szerződését megkösse Valyon László polgármester.

**Ivád Község Önkormányzat Képviselőtestületének 4/2016. (II.11) határozat**

**1.** Ivád Község Önkormányzat Képviselőtestülete (a továbbiakban: Képviselőtestület) megerősíti a 77/2014. (IX.15.) képviselőtestületi határozatában foglaltakat, és ajándék címén elfogadja az önkormányzat részére Molnár Csaba által felajánlott ivádi 080 hrsz-ú 15.929 m² nagyságú, szántó megnevezésű ingatlant.

**2.** A Képviselőtestület az ajándék tárgyát képező ingatlant a mező- és erdőgazdasági földek forgalmáról szóló 2013. évi CXXII. törvény 11. § (2) bekezdés c) pontjában meghatározott célra kívánja felhasználni.

3. A Képviselőtestület felhatalmazza Valyon László polgármestert az ajándékozási szerződés aláírására.

Határidő: azonnal

Felelős: Valyon László polgármester

**Valyon László** **FIDESZ-KDNP polgármester**

Az óvoda átadását február 22.-ére terveztük délelőtt 10 órára. Az óvodások készülnek műsorral, rendelünk hidegtálat. Meghívjuk a Járási Hivatal vezetőt, jegyző urat, a pénzügyi osztályvezető urat, Pétervására város polgármesterét.

**Gulyás Benedek képviselő**

Még egy hozzászólásom van a csapadékvíz vonatkozásában. Az Ady úton van egy vízelvezető árok. Ez az árok már elég régen megvan kb. 200 m hosszan. Ezt az árkot is karban kellene tartani, mert van egy 10 méteres szakasz ahol a kikövezett rész el van tűnve. Egy hasonló támfalat kellene csinálni. Úgy gondolom ez a falu dolga. Azt szeretném kérni, hogy erre találjunk valami forrást.

**Valyon László** **FIDESZ-KDNP polgármester**

Jó! Megnézzük és valamilyen megoldást találunk rá.

**Gulyás Benedek képviselő**

Arra kérném a jegyző urat, hogy nézzen utána, hogy az Ivád után a „bostt fari” kanyar után kié a terület. Ivádé vagy Pétervásáráé. Szerintem Pétervásáráé. Az út Tóth házától végig Pétervásáráé. Oda raktak le szemetet és ezt rendezni kell. Ki kellene tűzetni és a föld alatt lévő szemetet el kell hordatni. Meg kell nézni, hol kezdődik a magánterület és hol megy az út. Ott van 3 méter szemét, szeméttel lett betöltve. Még a valamikori TSZ hordta oda a szemetét, abban szerintem van veszélyes hulladék is. A víz az úton keresztül megy és hordja be a patakba a szennyeződést. Fel kell mérni mekkora terület esik magán területre, és mennyi az önkormányzatra. A költségeket meg kellene osztani. Ezt a problémát meg kell oldani sürgősen.

Ráadásul a lakosok is oda hordják a szemetet.

Nevezzünk bele a tavaszi szemét hordásba. „Nagy karnyasszónál" is a szemetet össze kell szedni. Ivád hordta oda a sok szemetet, még ha magántulajdon is.

**Valyon László** **FIDESZ-KDNP polgármester**

Meg kell nézni kié az a terület és megbeszélni vele a szemét elhelyezést.

A „Te szedd” mozgalomba ezt nem tudják elhordani.

**Gulyás Benedek képviselő**

Én ezt addig fogom felemlegetni, amíg ennek nem lesz vége. Ezeket a szemét telepeket el kell tüntetni. Meg kell nézni a környezet védelmi pályázatokat. Fel kell venni a kapcsolatot a környezetvédőkkel.

**Valyon László** **FIDESZ-KDNP polgármester**

Megkérdezte, hogy van-e még a jelenlévők közül valakinek bejelenteni valója, kérdése, hozzászólása.

Mivel nem volt a nyílt ülést bezárta és elrendelte a zárt ülés megtartását.

**K.m.f.**

**Valyon László Dr. Varga Attila**

**FIDESZ-KDNP jegyző**

**polgármester**